CELEX: 32021R0329
Language: ga
Date: 2021-02-24 00:00:00
Title: Rialachán Cur Chun Feidhme (AE) 2021/329 ón gCoimisiún an 24 Feabhra 2021 maidir le húdarú ullmhóid ion-1,4-béite-xiolanáise agus ion-1,3(4) béite-ghlúcanáise a athnuachan le haghaidh sicíní lena ramhrú (sealbhóir an údaraithe: AVEVE NV), agus lena n-aisghairtear Rialachán (CE) Uimh. 1091/2009 (Téacs atá ábhartha maidir le LEE)

25.2.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 65/38
               
            
         RIALACHÁN CUR CHUN FEIDHME (AE) 2021/329 ÓN gCOIMISIÚN
         an 24 Feabhra 2021
         maidir le húdarú ullmhóid ion-1,4-béite-xiolanáise agus ion-1,3(4) béite-ghlúcanáise a athnuachan le haghaidh sicíní lena ramhrú (sealbhóir an údaraithe: AVEVE NV), agus lena n-aisghairtear Rialachán (CE) Uimh. 1091/2009
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1831/2003 ó Pharlaimint na hEorpa agus ón gComhairle an 22 Meán Fómhair 2003 maidir le breiseáin lena n-úsáid i gcothú ainmhithe (1), agus go háirithe Airteagal 9(2) de,
         De bharr an mhéid seo a leanas:
         
                     (1)
                  
                  
                     Foráiltear le Rialachán (CE) Uimh. 1831/2003 maidir le húdarú breiseán lena n-úsáid i gcothú ainmhithe agus leis na forais agus na nósanna imeachta maidir leis an údarú sin a dheonú agus a athnuachan.
                  
               
                     (2)
                  
                  
                     Údaraíodh le Rialachán (CE) Uimh. 1091/2009 ón gCoimisiún (2) ullmhóid ion-1,4-béite-xiolanáise agus ion-1,3(4) béite-ghlúcanáise ar feadh 10 mbliana mar bhreiseán beatha le haghaidh sicíní lena ramhrú.
                  
               
                     (3)
                  
                  
                     I gcomhréir le hAirteagal 14 de Rialachán (CE) Uimh. 1831/2003, cuireadh iarratas isteach ar athnuachan údaraithe ullmhóid ion-1,4-béite-xiolanáise arna táirgeadh ag Trichoderma reesei MUCL 49755 agus ion-1,3(4) béite-ghlúcanáise arna táirgeadh ag Trichoderma reesei MUCL 49754 mar bhreiseán beatha le haghaidh sicíní lena ramhrú sa chatagóir breiseáin “breiseáin zóiteicniúla” agus sa ghrúpa feidhmiúil “méadaitheoirí díleáiteachta”. Athainmníodh an miocrorgánach Trichoderma reesei mar Trichoderma longibrachiatum idir an dá linn. Ghabh na sonraí agus na doiciméid a cheanglaítear faoi Airteagal 14(2) de Rialachán (CE) Uimh. 1831/2003 leis an iarratas.
                  
               
                     (4)
                  
                  
                     Ba é conclúid an Údaráis Eorpaigh um Shábháilteacht Bia (“an tÚdarás”) sa tuairim uaidh an 17 Márta 2020 (3) gur chuir an t-iarratasóir sonraí ar fáil a léiríonn go gcomhlíonann an breiseán na coinníollacha údaraithe faoi na coinníollacha úsáide atá beartaithe. Dheimhnigh an tÚdarás na conclúidí a d’eisigh sé roimhe seo nach bhfuil éifeacht dhíobhálach ar shláinte ainmhithe, ar shláinte tomhaltóirí ná ar an gcomhshaol ag ullmhóid ion-1,4-béite-xiolanáise arna táirgeadh ag Trichoderma longibrachiatum MUCL 49755 agus ion-1,3(4) béite-ghlúcanáise arna táirgeadh ag Trichoderma longibrachiatum MUCL 49754. Shonraigh sé chomh maith gur cheart a mheas go bhfuil an breiseán ina íogróir deirmeach agus riospráide. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe maidir le húsáideoirí an bhreiseáin. D’fhíoraigh an tÚdarás freisin an tuarascáil ar mhodh anailísithe na mbreiseán beatha i mbeatha a chuir an tSaotharlann Tagartha a cuireadh ar bun le Rialachán (CE) Uimh. 1831/2003 isteach.
                  
               
                     (5)
                  
                  
                     Léiríonn an measúnú ar ullmhóid ion-1,4-béite-xiolanáise arna táirgeadh ag Trichoderma longibrachiatum MUCL 49755 agus ion-1,3(4) béite-ghlúcanáise arna táirgeadh ag Trichoderma longibrachiatum MUCL 49754 go gcomhlíontar na coinníollacha maidir le húdarú dá bhforáiltear in Airteagal 5 de Rialachán (CE) Uimh. 1831/2003. Dá réir sin, ba cheart údarú an bhreiseáin sin a athnuachan mar a shonraítear san Iarscríbhinn a ghabhann leis an Rialachán seo.
                  
               
                     (6)
                  
                  
                     Ba cheart Rialachán (CE) Uimh. 1091/2009 a aisghairm de thoradh athnuachan údaraithe ullmhóid ion-1,4-béite-xiolanáise arna táirgeadh ag Trichoderma longibrachatum (arna shainaithint roimhe seo mar Trichoderma reesei) MUCL 49755 agus ion-1,3(4) béite-ghlúcanáise arna táirgeadh ag Trichoderma longibrachatum (arna shainaithint roimhe seo mar Trichoderma reesei) MUCL 49754 mar bhreiseán beatha faoi na coinníollacha a leagtar síos san Iarscríbhinn a ghabhann leis an Rialachán seo.
                  
               
                     (7)
                  
                  
                     Ó tharla nach bhfuil gá ar chúiseanna sábháilteachta le cur i bhfeidhm láithreach modhnuithe ar na coinníollacha údaraithe ullmhóid ion-1,4-béite-xiolanáise arna táirgeadh ag Trichoderma longibrachatum (arna shainaithint roimhe seo mar Trichoderma reesei) MUCL 49755 agus ion-1,3(4) béite-ghlúcanáise arna táirgeadh ag Trichoderma longibrachatum (arna shainaithint roimhe seo mar Trichoderma reesei) MUCL 49754, is iomchuí idirthréimhse a sholáthar do na páirtithe leasmhara chun gur féidir leo iad féin a ullmhú chun na ceanglais nua a eascraíonn as athnuachan an údaraithe a chomhlíonadh.
                  
               
                     (8)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            Athnuaitear faoi réir na gcoinníollacha a leagtar síos san Iarscríbhinn údarú ullmhóid ion-1,4-béite-xiolanáise arna táirgeadh ag Trichoderma longibrachatum (arna shainaithint roimhe seo mar Trichoderma reesei) MUCL 49755 agus ion-1,3(4) béite-ghlúcanáise arna táirgeadh ag Trichoderma longibrachatum (arna shainaithint roimhe seo mar Trichoderma reesei) MUCL 49754, a bhaineann leis an gcatagóir breiseán “breiseáin zóiteicniúla” agus leis an ngrúpa feidhmiúil “méadaitheoirí díleáiteachta”.
         
         
            Airteagal 2
            
               1.   Féadfar leanúint d’ullmhóid ion-1,4-béite-xiolanáise arna táirgeadh ag Trichoderma longibrachatum (arna shainaithint roimhe seo mar Trichoderma reesei) MUCL 49755 agus ion-1,3(4) béite-ghlúcanáise arna táirgeadh ag Trichoderma longibrachatum (arna shainaithint roimhe seo mar Trichoderma reesei) MUCL 49754 agus de na réamh-mheascáin ina bhfuil sé arna táirgeadh agus ar cuireadh lipéad orthu roimh an 17 Meán Fomhair 2021 i gcomhréir leis na rialacha is infheidhme roimh an 17 Márta 2021, féadfar iad a chur ar an margadh agus a úsáid go dtí go mbeidh na stoic atá ann cheana ídithe.
            
            
               2.   Féadfar leanúint d’ábhair bheatha agus beatha chumaisc ina bhfuil an ullmhóid dá dtagraítear i bpointe 1, agus arna táirgeadh agus ar cuireadh lipéad orthu roimh an 17 Márta 2022 i gcomhréir leis na rialacha is infheidhme roimh an 17 Márta 2021 a chur ar an margadh agus a úsáid go dtí go mbeidh na stoic atá ann cheana ídithe i gcás ina mbeidh sé beartaithe iad a úsáid le haghaidh bia-ainmhithe.
            
         
         
            Airteagal 3
            Aisghairtear Rialachán (CE) Uimh. 1091/2009.
         
         
            Airteagal 4
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 24 Feabhra 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 268, 18.10.2003, lch. 29.
         
            (2)  Rialachán (CE) Uimh. 1091/2009 ón gCoimisiún an 13 Samhain 2009 maidir le húdarú ullmhóid einsíme ion-1,4-béite-xiolanáise arna táirgeadh ag Trichoderma reesei (MUCL 49755) agus ion-1,3(4) béite-ghlúcanáise arna táirgeadh ag Trichoderma reesei (MUCL 49754) mar bhreiseán beatha le haghaidh sicíní lena ramhrú (sealbhóir údaraithe Aveve NV), (IO L 299, 14.11.2009, lch. 6.).
         
            (3)  Iris EFSA 2020;18(4):6062.
      
      
         
            IARSCRÍBHINN
            
                        
                           Uimhir aitheantais an bhreiseáin
                        
                     
                     
                        
                           Ainm shealbhóir an údaraithe
                        
                     
                     
                        
                           Breiseán
                        
                     
                     
                        
                           Comhdhéanamh, foirmle cheimiceach, tuairisc, modh anailísithe.
                        
                     
                     
                        
                           Speiceas nó catagóir ainmhithe
                        
                     
                     
                        
                           Aois uasta
                        
                     
                     
                        
                           Íoschion
                        
                     
                     
                        
                           Uaschion
                        
                     
                     
                        
                           Forálacha eile
                        
                     
                     
                        
                           Deireadh na tréimhse údarúcháin
                        
                     
                  
                        
                           Aonaid ghníomhaíochta/kg d’ábhar beatha iomlán ina bhfuil cion taise 12 %
                        
                     
                  
                        
                           Catagóir breiseán zóiteicniúil. Grúpa feidhmiúil: méadaitheoirí díleáiteachta.
                        
                     
                  
                        4a9
                     
                     
                        Aveve NV
                     
                     
                        Ion-1,4-béite-xiolanáis (CE 3.2.1.8) agus ion-1,3(4)-béite-ghlúcanáis (CE 3.2.1.6)
                     
                     
                        
                           Comhdhéanamh an bhreiseáin:
                        
                        Ullmhóid ion-1,4-béite-xiolanáise (CE 3.2.1.8) agus ion-1,3(4)-béite-ghlúcanáise (CE 3.2.1.6) a bhfuil gníomhaíocht íosta 40 000  XU  (1)/g agus 9 000  BGU  (2)/g acu i bhfoirm sholadach agus i bhfoirm leachtach
                     
                     
                        Sicíní lena ramhrú
                     
                     
                        -
                     
                     
                        3 000  XU 675 BGU
                     
                     
                        -
                     
                     
                        
                                    1.
                                 
                                 
                                    Sonraigh an teocht stórála, an saol stórála, agus an chobhsaíocht chun cóireáil teasa sna treoracha le haghaidh úsáid an bhreiseáin agus an réamh-mheascáin.
                                 
                              
                                    2.
                                 
                                 
                                    Le húsáid i mbeatha atá saibhir i stáirse agus i bpolaisiúicrídí neamhstáirse (béite-glúcáin agus arabainocsaláin den chuid is mó).
                                 
                              
                                    3.
                                 
                                 
                                    Le haghaidh úsáideoirí an bhreiseáin agus na réamh-mheascán, bunóidh oibreoirí gnólachta beatha nósanna imeachta oibríochta agus bearta eagraíochtúla chun aghaidh a thabhairt ar rioscaí a d’fhéadfadh teacht as ionanálú agus teagmháil dheirmeach. I gcás nach féidir na rioscaí sin a dhíchur nó a laghdú a laghad is féidir trí nósanna imeachta agus bearta den sórt sin, bainfear úsáid as an mbreiseán agus as na réamh-mheascáin le trealamh cosanta pearsanta iomchuí, lena n-áirítear cosaint don análú agus lámhainní.
                                 
                              
                     
                        17.3.2031
                     
                  
                        
                           Saintréithriú na substaintí gníomhacha:
                        
                        Ion-1,4-béite-xiolanáis (CE 3.2.1.8) arna táirgeadh ag Trichoderma longibrachiatum MUCL 49755 agus ion-1,3(4)-béite-ghlúcanáis (CE 3.2.1.6) arna táirgeadh ag Trichoderma longibrachiatum MUCL 49754
                     
                  
                        
                           Modh anailíse  (3)
                        
                        Saintréithriú na substainte gníomhaí sa bhreiseán:
                        
                                    —
                                 
                                 
                                    modh dathmhéadrach atá bunaithe ar imoibriú aigéid dhénítreasalaicileaigh ar shiúcra dí-ocsaídithe a tháirgtear trí ghníomhú ion-1,4-béite-xiolanáise ar fhoshraith ina bhfuil xiolán;
                                 
                              
                                    —
                                 
                                 
                                    modh dathmhéadrach atá bunaithe ar imoibriú aigéid dhénítreasalaicileaigh ar shiúcra dí-ocsaídithe a tháirgtear trí ghníomhú ion-1,3(4)-béite-ghlúcanáise ar fhoshraith ina bhfuil béite-ghlúcan.
                                 
                              Saintréithriú na substaintí gníomhacha sa bheatha
                        
                                    —
                                 
                                 
                                    modh dathmhéadrach lena dtomhaistear ruaim uisce intuaslagtha a scaoiltear trí ghníomhú ion-1,4-béite-xiolanáise as foshraith ruaime trasnasctha speilt arabainocsaláin;
                                 
                              
                                    —
                                 
                                 
                                    modh dathmhéadrach lena dtomhaistear ruaim uisce is intuaslagtha agus a scaoiltear trí ghníomhú ion-1,3(4)-béite-ghlúcanáis as foshraith ruaime trasnasctha eorna béithe-ghlúcan.
                                 
                              
                  
               (1)  Is é 1 XU méid na heinsíme lena scaoiltear micreamhól amháin de shiúcra dí-ocsaídithe (coibhéisí xiolóis) in aghaidh an nóiméid ó xiolán de speilt choirce ag pH 4,8 agus 50 °C.
            
               (2)  Is é 1 BGU méid na heinsíme lena scaoiltear micreamhól amháin de shiúcraí dí-ocsaídithe (coibhéisí xiolóis) in aghaidh an nóiméid as béite-ghlúcán eorna ag pH 5,0 agus 50 °C.
            
               (3)  Tá sonraí na modhanna anailíse ar fáil ag an seoladh seo a leanas sa tSaotharlann Tagartha: http://irmm.jrc.ec.europa.eu/EURLs/EURL_feed_additives/Pages/index.aspx